Държавен вестник, бр. 15, 2003 г., стр. 31

Б Р О Й  15
Д Ъ Р Ж А В Е Н   В Е С Т Н И К
С Т Р .  31
ние чл. 50, ал. 5 от Правилника за приложение
на Закона за народната просвета (ППЗНП),
представлява подзаконов нормативен акт по
смисъла на чл. 7, ал. 2 във вр. с чл. 2, ал. 1 от
Закона за нормативните актове (ЗНА) и об-
жалването є не е изключено със закон. Следо-
вателно този нормативен акт подлежи на об-
жалване пред съд.
По отношение на доводите, че не е налице
правен интерес и че липсва засягане на правна-
та сфера на жалбоподателката, презумира се,
че всеки подзаконов нормативен акт би могъл
да засегне всеки от правните субекти, по отно-
шение на които действа. Тази презумпция се
извежда от изискването подзаконовите норма-
тивни актове да бъдат конституционосъобраз-
ни и законосъобразни (чл. 4, ал. 1 КРБ). Нор-
мативният административен акт има неогра-
ничен кръг адресати, поради което в интерес на
цялото общество е всеки правен субект да може
да ги атакува за незаконосъобразност, незави-
симо от личния, субективния правен интерес.
Това е основният принцип, който е мотивирал
практиката на Върховния административен съд
в тази насока.
Съгласно чл. 13, ал. 1 ЗВАС жалба или про-
тест срещу нормативен акт се подава без огра-
ничение във времето, поради което няма изис-
кване за подаване на жалбата срещу него в оп-
ределен преклузивен срок.
Предвид изложеното жалбата е процесуал-
но допустима.
По основателността на жалбата
Със ЗНП се урежда устройството и управле-
нието на системата на народната просвета. С
разпоредбата на чл. 12 от същия закон е дадена
възможност да се образуват български детски
градини и училища с чуждестранно участие.
Именно такова е и НУКК с Лицей за изучаване
на италиански език и култура с участието на
Република Италия. С Постановление № 87 от
26 май 1992 г. е преобразувано националното
средно училище по култура—Горна баня, в
НУКК. В него е посочено, че комплексът включ-
ва и детска градина за деца от 3- до 6-годишна
възраст. За този вид училища не е предвидена
специална уредба и те попадат под обхвата на
ЗНП, който урежда изцяло системата на обра-
зованието в страната. В текста на чл. 18, ал. 1
от същия изрично е посочено, че детските гра-
дини са за деца от 3-годишна възраст до постъп-
ването им в първи клас. Тази разпоредба е въз-
произведена и в чл. 26 ППЗНП.
Атакуваната наредба е издадена на основа-
ние чл. 50, ал. 5 ППЗНП, с който се дава право
на министъра на културата да издаде наредба
за реда и условията за прием в училищата по
изкуства. В изпълнение на тези си правомощия
министърът е издал и наредба № 3. Съгласно
разпоредбата на чл.1, ал. 2 от тази наредба: “за
първа група на детската градина (в НУКК) могат
да кандидатстват деца, които навършват 4 го-
дини в годината на кандидатстването”.
При тези данни се обосновават следните
правни изводи: жалбата е основателна.
Съгласно чл. 18, ал. 1 ЗНП държавните и
общинските детски градини са за деца от триго-
дишна възраст до постъпването им в първи клас.
Няма спор по делото, че детската градина към
НУКК е именно такава, т.е. създадена при усло-
вията на чл. 12 ЗНП. Законът изисква преценка-
та за минималната тригодишна възраст на дете-
то да се извършва в началото на учебната годи-
на. Моментът на кандидатстване е всякога пред-
хождащ. В случая с Наредба № 3 от 9.III.1999 г.
на министъра на културата на РБ се предвижда,
че за първа група на държавната детска градина
към НУКК могат да кандидатстват деца, които
навършват четири години в годината на канди-
датстването, т. е. правната възможност за пос-
тъпване на деца в държавната детска градина на
НУКК е обусловена от възраст, различна от тази,
посочена в ЗНП. Наредбата въвежда ново пра-
вило—възрастова граница от 4 години, навър-
шени в годината на кандидатстването.
След като в самия закон не са предвидени
специални правила относно изискванията за
постъпване на децата в такива детски градини
и училища, каквито са тези по чл. 12 ЗНП, то
недопустимо е с подзаконов нормативен акт да
се въвеждат други правила, различни от прие-
тите в самия закон. Противоречие между под-
законов нормативен акт и закон е налице, кога-
то към един и същи фактически състав се прик-
репват различни правни последици или едни и
същи правни последици произтичат от разли-
чен фактически състав, очертан в подзаконо-
вия нормативен акт и закона.
Текстът на чл. 1, ал. 2 от наредбата би бил в
съответствие с чл. 18, ал. 1 ЗНП, ако се пред-
виждаше, че детето може да кандидатства при
навършени 3 години в годината на кандидатст-
ването в държавната детска градина към НУКК.
Наредбата по смисъла на чл. 7, ал. 2 ЗНА се
издава за прилагане на отделните разпоредби
на други подразделения на нормативен акт от
по-висока степен. В нея се съдържа волеизяв-
ление на компетентен за това орган, но в рам-
ките и границите на съществуващ закон, за осъ-
ществяването на целта на този закон.
Наредба № 3 е издадена във връзка със ЗНП
и ППЗНП и с нея се определят условията и ре-
дът за приемане на деца и ученици в НУКК с
Лицей за изучаване на италиански език и култу-
ра с участието на Република Италия. В наруше-
ние на чл. 18, ал. 1 ЗНП с обжалваната разпо-
редба на чл. 1, ал. 2 от Наредба № 3 от 1999 г. е
въведена нова възрастова граница за кандидат-
стване, а именно—кандидатите да навършват 4
години в годината на кандидатстване.
Неубедителни са доводите, че това е напра-
вено с оглед по-голяма яснота при прилагането
на чл. 18, ал. 1 ЗНП. Подзаконовият нормати-
вен акт следва да подпомага институциите, до
които се отнася законът, с оглед за правилното
му приложение.